《谢赵宰拜襄敏墓并留题二首》
宋代·王阮

班春故事亦年年，公独推诚远布宣。
丽日借黄催麦垅，惠风吹绿散秧田。
众鱼入梦蓑衣下，异雉飞驯桑荫前。
好咏十奇归乐府，圣朝方采下民篇。

作者简介：（?—1208）宋江州德安人，字南卿。王韶曾孙。孝宗隆兴元年进士。对策极言迁都建康以图进取。光宗绍熙中知濠州，整修战备，金人不敢犯。改知抚州。韩侂胄闻其名，特命入奏，诱以美官，遭拒大怒，批旨予祠。归隐庐山以终。有《义丰集》。